Brünnich tcubay

Brünnich tcubay ( Uria lomvia ) tir katca ke Alcidae yasa, tigisa koe naelafa arktikafa lenteka.

 Pimtara 
 Kaiksanelia 
Moe Novaya Zemlya ewalatum kimon ice Sibira, tela toloya logijafa siuda dem Brünnich tcubay ( Uria lomvia ) va mon balem-vuntoyi zveri tanton katanad ! Bati zveri moe yona nilafa raporafa gravida va sint flavad, i moe gravida rion zidafa is dile mantafa vas anton san-toloye decemeametre, ise va beta tambama ke krimtafa kiria ontinafa vas decemoye metre kereled. Tandeon, bak balemeaksat ok alubeaksat, lorasu viaku dem tcubay millize begamur ; voxen xoeem arti balemoy aksat belon di zo jovler, kiren zverieem grocelon ice krimta gifentugalur. Brünnich tcubay koe Europa is Asia is Lentefa Amerika sye nazbalker. Va tanoyo ato sokatoar aze mo pist rontion aykar larde va atoxo somevegedur.

 Arpumapa 
Bato ato diso va mialukafo aldo vas 105 grame, tir vas mon 10 % ke aldocko ke atoayasi zveri. Voldum jontika ruyera, inaf tazuk me tatcer da ino rovodakeoyer. Volson akeoyera titi cwara tid jontika. Voxen darpe abdufira is atrira ke futik, empasa arpuma illaumad kiren mosxo ke ato arplekuwer. Cwatason, tcubay va ato mo pivoteem rundar. Zveriya is zveriye remi cwurugal vas bar-sanoy viel va sint dun ledunged. Remi baroya afta ke tira, tcubayoc gan tan milgik dun zo tuidular. Edeme nekev saya nope fent co awalker kiren inafa koefa yanka men tir belafa. Bak bata rekola, zverioc va aldo jontolar numen aldocko va 140 ik 150 grame artfir. Tcubayoc vas lokap va koblixo moe kiria me di bulud kire abdion al xonuked, tison kosaf gu fent ok lubera ok gralomeso lakropo. Naelaf bresitol sotis ar guinesik va zverifa sanelia, va rotartlanino ato estur. Brünnich tcubay kalion grutalar voxe golde trelapaf ault, drikon vere someroniarur.

 Afigasuteks 

 Xantaza 
 Brünnich tcubay dene www.europalingua.eu

 Notraca 
 Pulasa vuestexa is klita 
 (en) vuest- : Alan P. Peterson : Uria lomvia is Charadriiformes
 (en) vuest- : Animal Diversity Web : Uria lomvia
 (fr+en) vuest- : Avibase : Uria lomvia
 (en) vuest- : Catalogue of Life : Uria lomvia (Linnaeus, 1758)
 (en) vuest- : Walvedeyafa Zveriopafa Aba : Uria lomvia is Charadriiformes
 (fr) vuest- : DORIS : espèce Uria lomvia
 (fr) vuest- : Oiseaux.net : Uria lomvia
 (fr) vuest- : INPN : Uria lomvia (Linnaeus, 1758)
 (fr+en) vuest- : ITIS : Uria lomvia (Linnaeus, 1758)
 (en) vuest- : Fauna Europaea : Uria lomvia
 (en) vuest- : NCBI : Uria lomvia
 (en) vuest- : Tree of Life Web Project : Uria lomvia
 (en) vuest- : UICN : Uria lomvia (Linnaeus, 1758)
 (en) vuest- : World Register of Marine Species : Uria lomvia (Linnaeus, 1758)

 Ara vuestexa 
 Brünnich tcubay (Uria lomvia) dene Wikispecies 

Brünnich tcubay (Uria lomvia)
Brünnich tcubay (Uria lomvia)
Brünnich tcubay (Uria lomvia)